Žaloba podaná 13. júla 2022 – International British Education XXI/EUIPO – Saint George’s School (IBE ST. GEORGE’S)
(vec T-438/22)
Jazyk, v ktorom bola podaná žaloba: španielčina
Účastníci konania
Žalobkyňa: International British Education XXI SL (Madrid, Španielsko) (v zastúpení: N. Fernández Fernández-Pacheco, advokát)
Žalovaný: Úrad Európskej únie pre duševné vlastníctvo (EUIPO)
Ďalší účastník konania pred odvolacím senátom: Saint George’s School SL (Fornells De La Selva, Španielsko)
Údaje týkajúce sa konania pred EUIPO
Prihlasovateľ spornej ochrannej známky: žalobkyňa
Dotknutá sporná ochranná známka: prihláška obrazovej ochrannej známky Európskej únie IBE ST. GEORGE’S – prihláška č. 18 020 505
Konanie pred EUIPO: námietkové konanie
Napadnuté rozhodnutie: rozhodnutie štvrtého odvolacieho senátu EUIPO z 11. mája 2022 vo veci R 2226/2020-4
Návrhy
Žalobkyňa navrhuje, aby Všeobecný súd:
zrušil napadnuté rozhodnutie,
určil, že ochranná známka Európskej únie č. 18 020 505 IBE ST. GEORGE’S sa má zapísať pre všetky prihlasované výrobky a služby,
uložil vedľajšiemu účastníkovi konania a prípadne odporkyni v odvolacom konaní povinnosť nahradiť trovy konania vynaložené vo všetkých konaniach pred EUIPO a Všeobecným súdom.
Uvádzaný žalobný dôvod
Porušenie článku 8 ods. 1 písm. b) nariadenia Európskeho parlamentu a Rady (EÚ) 2017/1001.
____________